钦定古今图书集成/方舆汇编/职方典/第1040卷 > 福州府祠庙考 府志
## 钦定古今图书集成/方舆汇编/职方典/第1040卷 > 福州府祠庙考 府志

本府。〈闽县侯官县附郭。〉

风云雷雨山川坛　在郡城南钓龙台故址。明洪武三年建“惠泽山” ，六年移今所。

社稷坛　在郡城北天王山下。旧在城南七里，唐观察使杨发迁于南涧寺东。伪闽时，迁于乌石山之阴。元初，迁法海寺北。明洪武六年，知府杨士英移建今所。

郡厉坛　在郡西北宝福山。明洪武三年，建于马鞍之后。八年移今所。

城隍庙　在越王山之东，晋太康中迁城建。旗纛庙　在断事司。务原在都司后堂之北，明洪武元年建。镇东卫、梅花所、万安所、定海所，各建庙一。

文昌祠　在万岁寺定光塔后，闽县学之东。明万历间建。

荧星祠　在华林寺之西。明万历二十六年，巡抚许孚远建。旧为“明离殿” ，在九仙山。

真武庙　在北城，《全闽》第一楼。明正德二年，太监梁裕建。

关王庙　在西门瓮城内。郡城七门俱有庙。汉闽越王庙　在闽县嘉崇里钓龙台西，祀闽越王，无诸左右二王，相传王二将也。唐大中十年建。宋宣和初，浙寇窃发，连陷数郡。提刑俞向自建康领兵至闽，黄蜂以数万随舟，二神现于云端，境内帖然。乃大新祠宇，建楹日，有青红二蛇，蜿蜒香几间，向异而记之。明洪武十年，布政叶茂祷雨获应，疏闻，诏封汉闽越王之神。闽越王祖庙　在郡城南二里许。庙傍有冢，自唐大中间更立庙于钓龙台。明弘治间，太监陈道命有司重建，后圮。万历间复建。

广应庙　在闽县桑溪里，东山大乘寺南山峡间有二潭。昔闽越王郢第三子白马三郎射中大鳝于此，土人因为立庙，祈祷辄应。宋绍兴中，大雨，夜水暴出，声闻数十里。诘朝，有石高可二丈，峙庙后如堵。绍定间，增封“孚祐王。”

明德赞福王庙　在府治西，旧号“西湖庙。” 汉闽越王郢开州西大路，畚土成丘，后人即其地立庙祀之。

忠懿王庙　在郡治东庆城寺之侧，本闽王审知故宅。宋初，钱氏纳土，敕建，后废。万历二十八年，发公帑重建。四十年重修。

灵济宫　在府治城南积善里之梁山。祀南唐江王徐知证、饶王徐知谔。证兄弟尝将兵至闽，郡人德焉，为立祠。永乐十四年重建，封为“真人。” 东岳行宫　即伪闽所建东华宫之泰山庙。宋大中祥符间，广其制，万历二年重修。

天妃宫　，在水部门内城垣下，建自前代。明永乐至万历年间，累经修葺。神姓林，莆田都巡简孚之季女也。生于五代末年，少而灵异，能知人祸福，室处几三十载而卒。宋绍兴间，以灵异闻，封灵惠夫人，赐额曰“灵应。” 永乐七年，改封弘仁普济天妃。奉使外夷，航海必载其主舟中。每遇风涛，有祷则应。或蝶、或雀、或灯光，舟人见之，则险夷而利涉矣。

烈威祖庙　在使君桥之北。陈姓一门，以贞义自持，没能为民御灾捍患，祷无不应。宋时累封为侯。

会应庙　在闽县左三坊，旧为灵泽庙，伪闽时建。宋绍圣四年修，乾道三年赐额“灵泽” ，淳熙十四年改今名。

五显庙　在郡治东南通津门楼上。楼与九仙鳌顶相峙，俗呼“青门楼庙。” 初在河之南岸，旧名“五通庙” ，亦名龙官庙。后废祀于此。

振远安福行祠　在府治北。宋嘉泰初建于北城楼上。元季海寇攻城，曲时敬领兵击之，祷于神，不许，与战，果不利。明日再祷，许之。兵既接，仿佛若有神助，遂大胜，乃大新祠宇于门之东。灵沟庙　在郡城南郊外下郑洋。元至正间，溪水泛溢，忽一木像乘浮槎往来洪沟者数日。乡

人异之，乃登于巨石上。是夜里中父老咸梦一绯衣神谓云：“吾素习岐黄，今当庙食兹土，以福汝等。” 翌日各言所梦皆同，即其处立庙，凡疾疢疮疡，有祷辄应。

马仙庙　在县十五都甘蔗洲上。庙中有井，名“龙渊” ，岁旱不竭。初，建安马氏适人，一岁夫亡，誓志不二，纺绩养姑，每跣足出入，遇溪暴涨，无舟可渡，张伞仰置水上，乘之以济，众尽骇异。闽人像祀之。马坑江上亦有庙。

祠山庙　在府治南，法云寺东。神姓张，吴兴人。闽祠已久，颇著灵迹。成化十八年重修。

刚显庙　在乌石山之巅，祀唐处士周朴。宋绍兴初，丞相张浚谪福州，夜梦一白袍士来谒。后浚帅闽，游乌石山，诣祠下，见朴庙像如所梦，喟然太息。朴死事三百年未有庙额，乃疏于朝，赐号“刚显。”

昭利庙　在越王山之麓。

灵显庙　在螺江之浒，祀唐将刘氏兄弟三人。宋淳熙间建。初，黄巢乱淮甸，人刘行全、德全、待全兄弟御之有功，闽人祀之。

七贤祠　在西门大街，宋建炎初建。七贤皆钜野人。五代唐天成中，群盗啸聚，民赖保全，故祀焉。又有行祠，在善化坊内。

显应庙　在饮井山西麓。

北庙　旧在遗爱门外，今北门外，去郡城十里许。

榷务庙　在凤池坊东

闽山庙　在郡城西南文儒坊内，元建。明正统间重修。

显灵庙　在府城西南胜平里。

通济王庙　在光俗里，宋嘉定初建。

刘巡检庙　在北门外，元至正间敕建。

彰义祠　在南门外吉祥墩，祀御倭阵亡将卒。明嘉靖四十年建。

古灵祠　在万寿巷内

道南祠　：在郡城光禄坊内，旧名书院，祀先儒杨龟山。宋宝祐六年建，明成化元年重建。万历初废天下书院，有司改额“三山公馆。” 三十八年查复旧址，修葺一新。

道原祠　在贡院南，正德十七年建。

林文昭祠　在三山驿之南。创自前代宋儒林之奇与其徒吕祖谦讲学处也。明成化间重建。黄勉斋祠　在府学射圃之左。嘉靖间建，祀宋儒黄干。旧在乌石山之西，地废，移今所。

李忠定公祠　在西门外，正德十五年建，祀宋丞相李纲。

忠毅侯祠　在谯楼之左，祀元都元帅陈君用。董忠宪祠　在驿左，祀元参知政事董文炳。两贤祠　在提学道之左，万历二十二年建，祀提举罗伦、舒芬，三十八年重修。

忠烈祠　在郡城西善化坊内。嘉靖初建，祀参政孙燧。万历二年、三十九年皆重修。

怀悯祠　在郡城西南，嘉靖十二年建。

殷公祠　在唐公祠之东，万历间建。

庞、商二公祠　在仰德祠左。万历八年建，天启二年重建。

督学姚公祠　在城南。嘉靖间建，后废。万历三十九年修复。

仰德祠　在西门外贵安山，隆庆四年建。尊道祠　在提学道射圃内，万历三十九年建。宗公祠　在乌石山邻霄台之西，祀宗臣。嘉靖间，臣为闽藩参议，值倭起，逼会城，诸门皆严扃，独臣守西门，纵民入。父老德之，因祠祀之。唐公祠　在城西铺之左，弘治间建，岁久倾圮，万历十六年重修。

留爱祠　在万安桥西，隆庆间建。

怀德祠　原在府学之东，万历三十九年改建，今移共学书院。

忠烈祠　在水部门外河口，正德十五年建崇报祠　在九仙山之南。正德间，三卫军变，郡人林廷玉、高文达谕定之，上其事，诏建祠以祀。世忠祠　在县治东，万历十年建。

古田县

风云雷雨山川坛　在县东南。

社稷坛　在县西七里

厉坛　在县治西三里许。

城隍庙　在县治西里许。明洪武三年，因宋元旧址重建。

刘侯庙　在云津坊西。宋崇宁初建，元大德间重修。

灵应庙　在西北台山，宋嘉定间建。

李延平祠　在县治南门，旧为南升营，嘉靖初建。

崇德祠　在县三保坊，嘉靖初建。

报功祠　在南门外，万历间建。

顺懿庙　在县东三十里临水洞，元末重修。《闽清县》。

风云雷雨山川坛　在怀德庙前。

社稷坛　在城隍庙前。旧在县北，今圮。

厉坛　在县北七里

城隍庙　在县西门内，天顺六年移建。

昭显庙　在梅川。洪武初建，永乐间火，正统六年重建。

薛丕庙　在护仁里名山之上，即薛丕故居也。丕有神异，乡人祀之，凡水旱祷之，多应。正统八年重建。

武功庙　在仁寿里龙源。

董公祠　在县治之西。祀元县尹董祯。

长乐县

风云雷雨山川坛　在县西南三峰塔下。社稷坛　在西分司后。

厉坛　在县治西三里许。

城隍庙　在县东。正统间因宋元旧址重建。五贤祠　在六平山下。祀朱文公，配黄干诸人。正德五年建。

灵感庙　在县东宾贤里。祀唐汾阳王郭子仪。显应庙　在县南八都，又名“植柱庙。”

金吾祖庙　在县东北隅大宏里。

连江县

风云雷雨山川坛　在新安里。

社稷坛　在玉泉山麓。旧在县治前庆政街；西、厉坛　在县治北钦平上里。

城隍庙　在县治左。永乐十七年，因宋元旧址增建。万历间重建。

刘鞠二公庙　在东湖坝上。祀唐令刘逵、宋令鞠仲谋。二公先后兴复水利，邑人祀之。

英显庙　在县南新安里兑峰。洪武十八年重建。

大小亭庙　在二十七都江口。

灵显庙　在省魁坊内，永乐十七年建。

炉峰庙　在县北，号“东乡。”

罗源县

风云雷雨、山川坛　在县治东隅沈尉桥之西。社稷坛　在西隅棣华坊。

厉坛　在县治东一里

城隍庙　在县治东。洪武十二年因宋元旧址重建。

忠烈王庙　在县治西二里许。

昭祐庙　在罗平里石塘。元至正间重建永福县。

风云雷雨山川坛　在县南沙湾桥之南。社稷坛　在十三都桥溪北。

厉坛　在县治北十二都。

城隍庙　在县治左，洪武元年建。

龟岭庙　在西南二十八都。

徐真君庙　在县西二十都高盖山。祀东汉徐登，俗呼“花林庙。”

福清县

风云雷雨山川坛　在县北隅玉屏山之北。社稷坛　在南隅龙门江之右。

厉坛　在县治北鹫峰山下。

城隍庙　在县治东。洪武初因宋元旧址重建。龙江祠　在海口龙山之南。中为殿，祀孔子。旁为“三贤堂” ，祀宋儒。宋末建。

郑介公祠　在青湖之旁，祀宋监安上门郑侠。“忠烈祠　” 在县城东，万历二年建。

东平王庙　在县溪头。祀唐张巡。